Οικογένεια ντε λα Πολ

Η Οικογένεια ντε λα Πολ, ,  ήταν μία αγγλική ευγενής οικογένεια, γνωστή από τον 13ο έως τον 16ο αι., τα μέλη της οποίας έφεραν τους τίτλους του κόμη, του μαρκήσιου και του δούκα του Σάφολκ, καθώς και του βαρόνου ντε λα Πολ . Η άνοδος της οικογένειας ξεκίνησε χάρη σε δύο αδέλφια, τον Ριχάρδο (απεβ. 1345) και τον Γουλιέλμο, οι οποίοι ασχολούνταν με το εμπόριο κρασιού και αργότερα μαλλιού. Ο πρώτος έγινε Οινοχόος της βασιλικής αυλής του Εδουάρδου Γ΄, ενώ ο δεύτερος, ο οποίος επικεντρώθηκε στο εμπόριο μαλλιού, παρείχε στον βασιλιά μεγάλα δάνεια για τη χρηματοδότηση στρατιωτικών εκστρατειών κατά το πρώτο στάδιο του Εκατονταετούς Πολέμου. Ο γιος του Γουλιέλμου, Μιχαήλ, εισήλθε στην αγγλική υψηλή αριστοκρατία, και διορίστηκε ως 1ος κόμης του Σάφολκ.

Μέλη της οικογένειας έπαιξαν εξέχοντα ρόλο στην αγγλική ιστορία από τα τέλη του 14ου έως τις αρχές του 16ου αι. Η κορύφωση της φήμης της οικογένειας ήρθε στα μέσα του 15ου αι., όταν ο Γουλιέλμος ντε λα Πολ 4ος κόμης του Σάφολκ, αργότερα δούκας, έπαιξε ηγετικό ρόλο στη διακυβέρνηση της Αγγλίας υπό τον Ερρίκο ΣΤ΄, αλλά η δυσαρέσκειά του με την πολιτική εκείνου, οδήγησε στην εξορία και τη δολοφονία του. Ο γιος του νυμφεύτηκε ένα μέλος του Οίκου της Υόρκης, του αγγλικού βασιλικού οίκου, δίνοντας στους ντε λα Πολ δικαίωμα στον αγγλικό θρόνο, γεγονός που προκάλεσε τη δυσπιστία του βασιλιά Ερρίκου Ζ΄ . Ως αποτέλεσμα, δύο μέλη της οικογένειας, ο Εδμόνδος ντε λα Πολ 3ος δούκας του Σάφολκ και ο αδελφός του Ριχάρδος κατέφυγαν στην αυλή του βασιλιά της Γερμανίας στις αρχές του 16ου αι., γενόμενοι πιόνια στη διεθνή πολιτική. Ο Εδμόνδος τελικά εκδόθηκε στην Αγγλία και εκτελέστηκε, και οι προσπάθειες τού Ριχάρδου να διεκδικήσει τον θρόνο ήταν ανεπιτυχείς. Υπηρέτησε ως μισθοφόρος για τον βασιλιά της Γαλλίας, και απεβίωσε στη Μάχη της Παβίας το 1525. Ο τελευταίος εκπρόσωπος της γραμμής, ο Γουλιέλμος ντε λα Πολ, πέρασε περισσότερα από 30 χρόνια φυλακισμένος στον Πύργο του Λονδίνου. Μετά το τέλος του το 1539, η Οικογένεια εξέλειπε.

Υπήρχαν και άλλες οικογένειες με αυτό το όνομα, αλλά είναι άγνωστο αν είναι συγγενείς.

 Προέλευση 
Οι πρώτοι αξιόπιστα γνωστοί εκπρόσωποι της οικογένειας ήταν τρία αδέλφια: ο Ριχάρδος (απεβ. 1345), ο Γουλιέλμος και ο Ιωάννης ντε λα Πολ. Υπάρχουν αρκετές εκδοχές για την προέλευσή τους. Ορισμένες πηγές αναφέρουν ότι ο πατέρας των αδελφών ντε λα Πολ ονομαζόταν Γουλιέλμος, και ότι καταγόταν είτε από το Ράβενσιρ, είτε από το Χαλ . Αυτό το όνομα αναφέρεται από αρκετές βικτωριανές πηγές, καθώς και από ιστορικούς του 17ου αι.: τον Γουλιέλμο Ντάγκντεϊλ και τον Γουλιέλμο Κάμντεν. Ένας από τους ερευνητές, ο Κάρολος Φροστ, σημειώνει ότι η περιγραφή της κατάστασης του πατέρα του Γουλιέλμου είναι αρκετά αντιφατική: σε ορισμένες πηγές ονομάζεται έμπορος, σε άλλες ιππότης. Έχει επίσης προταθεί ότι οι αδελφοί ντε λα Πολ θα μπορούσαν να ήταν συγγενείς του Γουλιέλμου ντε λα Πολ, ενός εμπόρου από το Τότνες, αλλά δεν υπάρχουν τεκμηριωμένα στοιχεία γι' αυτό  .

Στο πρώτο μισό του 14ου αι. αρκετά άτομα με το όνομα Γουλιέλμος ντε λα Πολ αναφέρονται στο Χαλ. Ο δεύτερος Γουλιέλμος ντε λα Πολ που αναφέρεται, ήταν ο γιος του Ριχάρδου ντε λα Πολ, αδελφού του Γουλιέλμου του Πρεσβύτερου. Ωστόσο, ο ερευνητής Α. Χάρβεϋ δεν βρήκε κάποιο αποδεικτικό στοιχείο για την ύπαρξη του πατέρα του Γουλιέλμου και του Ριχάρδου στο Χαλ ή στο Ράβενκερν, σημειώνοντας ότι τα αδέλφια δεν αποκάλυψαν την καταγωγή ή τον τόπο γέννησης του πατέρα τους, επομένως «αυτό το μυστήριο παραμένει άλυτο»  .

Ορισμένες πηγές υποδεικνύουν ότι η μητέρα των αδελφών ντε λα Πολ ονομαζόταν Ελένη, η οποία, μετά το τέλος τού συζύγου της, παντρεύτηκε τον Ιωάννη Ρόθεντσερινγκ, έναν έμπορο από το Χαλ. Σύμφωνα με τον Χάρβεϋ, η ταυτοποίηση της Ελένης ως μητέρας των αδελφών ντε λα Πολ είναι εσφαλμένη, και βασίζεται σε λανθασμένη ερμηνεία της διαθήκης του Ιωάννη Ρόθεντσερινγκ. Ο ερευνητής πιστεύει ότι ήταν ορφανά από μία σημαντική οικογένεια, και ότι ο Ιωάννης Ρόθεντσερινγκ του Χαλ και ο Ροβέρτος Ρόθεντσερινγκ του Ράβενκερν, και οι δύο εξέχοντες έμποροι, ενήργησαν ως κηδεμόνες τους. Μετά το τέλος του Ιωάννη Ρόθεντσερινγκ, του οποίου η μοναχοκόρη απεβίωσε χωρίς κληρονόμους το 1340, τα αδέλφια κληρονόμησαν το μεγαλύτερο μέρος της περιουσίας του κηδεμόνα τους.

Ο Φροστ υποστήριξε ότι ο πατέρας των αδελφών ντε λα Πολ θα μπορούσε να ήταν ο σερ Γουλιέλμος ντε λα Πολ του Πόουις, 4ος γιος του  πρίγκιπα Γκράφιντ απ Γκουένγουινγουιν, αλλά ο Χάρβεϋ αμφισβήτησε αυτήν την υπόθεση, καθώς αυτή η δήλωση αντικρούει το γεγονός ότι ο ίδιος Φροστ κατονομάζει τη μητέρα του Γουλιέλμου ως Ελένη, ενώ η χήρα του Γουλιέλμου ντε λα Πολ του Πόουισλαντ ήταν η Γκουλάντις (απεβ. 1344), η οποία δεν ξαναπαντρεύτηκε. Ο ίδιος ο Χάρβεϋ υποστήριξε, ότι ο Γουλιέλμος θα μπορούσε να ήταν γιος του σερ Λιούις (Λυουέλιν) ντε λα Πολ (απεβ. 1294) και της συζύγου του Συβίλλας, εγγονής του σερ Γρίφιν ντε λα Πολ του Λονδίνου. Κατά τη γνώμη του, έμμεση απόδειξη της ιπποτικής καταγωγής του Γουλιέλμου είναι η προστασία που του παρείχαν οι μεγάλοι έμποροι, καθώς και η επακόλουθη ραγδαία σταδιοδρομία του, η οποία περιελάμβανε στενούς δεσμούς με τη βασιλική αυλή.

 Ιστορία 

 Γενεαλογία 

Οικόσημα

 Σημειώσεις 
Σχόλια

Πηγές
Bourne H. R. F. II. The De La Poles of Hull (1311—1366) // English merchants: memoirs in illustration of the progress of British commerce. — 2nd edition. — London, 1886. — Vol. 1. — P. 50—70.
Harvey A. S. The De La Pole Family of Kingston upon Hull. — York: East Yorkshire Local History Society, 1957.
Fryde E. B. Pole, Sir William de la (d. 1366) // Oxford Dictionary of National Biography (англ.).
Frost C. Notices relative to the early history of the town and port of Hull. — London: J.B. Nichols, 1827.
Fryde E. B. The Last Trials of Sir William de la Pole // The Economic History Review. — 1962. — Vol. 15. — P. 17—30. — doi:10.1111/j.1468-0289.1962.tb02225.x.
Fryde E. B. The Wool Accounts of William de la Pole: a Study of Some Aspects of the English wool trade at the start of the Hundred Years' War. — York: St. Anthony's Hall Publications, 1964. — (Borthwick Institute of Historical Research (25)). — ISBN 978-0-900701-26-9.
Fryde E. B. William de la Pole: Merchant and King's Banker: Merchant and King's Banker (d. 1366). — London-Ronceverte: Hambledon Press, 1988. — ISBN 0-907628-35-4.
Kingsford C. L. Pole, William de la (d.1366) // Dictionary of National Biography / Edited by Sidney Lee. — London: Smith, Elder & Co, 1896. — Vol. XLVI. Pocock — Puckering. — P. 49—50.
Sheahan J. J. General and concise history and description of the town and port of Kingston-upon-Hull. — London: Simpkin, Marshall & Co.[англ.], 1864.

 Εδαφος διά παιγνίδι γκολφ 
 Cawley H. Suffolk (англ.). Foundation for Medieval Genealogy. Дата обращения: 22 июля 2021.

Κατηγορία:Οικογένεια ντε λα Πολ
Κατηγορία:Ευγενείς οικογένειες του Ηνωμένου Βασιλείου